România fără Justiţie 


Fiat justitia, ruat caelum! 


Sclavul și lașul 


Publicat de Snake pe martie 6, 2024 
Publicat în: Justitie. 2 comentarii 
i 
9 Votes 


Sclavul și Lașul au ceva în comun: 


ambii așteaptă să vină cineva să-i salveze. 


România fără justiţie 


Laşitatea este reacția unei persoane la frică exprimată în incapacitatea sau nedorința de a efectua orice 
acțiuni adecvate; slăbiciune mentală. 


Incapacitatea sau lipsa dorinţei de a face faţă fricii sau oricărei fobii devine forța motrice din spatele 
laşităţii. Când o persoană aflată într-un moment de pericol „gândeşte” doar cum să rămână în spaţiul 
său confortabil, ignorând vocea conștiinței şi a raţiunii, înseamnă că ne confruntăm cu un om laş. 
Laşitatea face întotdeauna o alegere în favoarea unui prezent confortabil, neameninţător versus un viitor 
imprevizibil și incert. 


In loc să rezolve problema, laşul se ascunde în ea. 


Laşitatea nu trebuie echivalată cu precauţia, moderaţia sau prudenţa. Un laş, confruntat cu 
incertitudinea, nu vrea să-şi asume riscuri. Este sclavul fricii. In același timp, el este pe deplin conştient 
de lipsa temeiurilor sale. 


Toată lumea experimentează frica, dar numai laşii mor de mai multe ori. 


De aceea, în condiţii de pace, un angajator (inclusiv instituţie de stat!) preferă să angajeze un executant 
disciplinat dar... laş. O persoană excesiv de independentă, întreprinzătoare, curajoasă, în circumstanțe 
de urgenţă se poate comporta extraordinar și riscant pentru sistem. Un laş va juca după cum i se cântă și 
va păstra în siguranţă sistemul, în special dacă e corupt. 


Mongolii spun că „Laşitatea, trădarea şi înşelăciunea formează trinitatea neschimbătoare a depravării.” 


Lașitatea generează cruzime. Prin cruzime faţă de oamenii mai slabi sau mai apropiaţi, ea se deghizează 
cu pricepere și își ascunde adevărata natură. Laşul îşi revarsă toată furia și resentimentele asupra 
victimei. Crimele sălbatice, înfiorând inima cu cruzimea lor, sunt adesea comise sub influenţa fricii. Frica 
se dezvoltă în groază, iar aceasta din urmă duce într-o cruzime nestăpânită. Lașitatea privează o 
persoană de rațiune transformând-o în monstru fără milă. Helvetius nota cu acuratețe: „Cruzimea este 
întotdeauna rezultatul fricii, slăbiciunii şi laşității”. 


Laşul nu va ști niciodată unde putea să ajungă în viață dacă avea şi o doză zdravănă de curaj. 


Cauza laşităţii? 


Psihologii spun că lașitatea este o trăsătură de caracter. Se formează de obicei în timpul adolescenței, 
când băieţii şi fetele se luptă pentru dominaţia în grupurile pe care le frecventează. Adolescenţii care nu 
au reușit să câştige o poziţie înaltă în ierarhie, dobândesc o reacţie defensivă şi devin lași pentru restul 
vieţii lor. 


Ulterior, lașul deja format, se transformă în lașul social ori de câte ori va fi implicat direct sau indirect 
într-un conflict deschis. Laşitatea nu este vindecabilă! 


Am cunoscut un mediu în care angajaţii sunt 100% laşi. Nu credeam că există asemenea procente într-un 
singur loc, deși remarcasem, în general, gradul înalt de laşitate din jur. Laşii vor să fie salvaţi de sub 
tirania şefilor, dar nu riscă nimic. Rămân aparent indiferenți la situație cu toate că sufletul lor colcăie de 
frici, revolte, frustrări. Urmăresc curajosul, uneori îi strecoară niște informaţii ce l-ar putea ajuta, dar 
mereu păstrează rezerva: să nu ştie șeful, să nu mă vadă șeful, nu știi de la mine etc. 


Laşul vrea salvat...de altcineva. La fel ca și sclavul. Dar câţi curajoşi se sacrifică pentru astfel de oameni? 
Câţi? Voi aţi face-o? 


2 comentarii la “Sclavul și lașul” 


Snake pe martie 6, 2024 la 7:23 pm a spus: 

Ministerul Finanţelor a investit mai mult de 100.000 de lei pentru a angaja o firmă intermediară în 
vederea efectuării „serviciilor de promovare a conturilor de social media și a site-ului Ministerului”, 
contract scos la licitație pe 18 februarie 2023, adică pe Facebook, Twitter, Instagram și You Tube. Ce 
nevoie are un minister de promovare? Vinde ceva? Caută parteneri de afaceri? Cum de nu le 
stopează nimeni aceste furturi grosolane din bugetul statului? 

Snake pe martie 6, 2024 la 7:24 pm a spus: 

Altă lipitoare a țării: Contribuţia financiară voluntară a României la OCDE (Organizaţia pentru 
Cooperare şi Dezvoltare Economică) pe anul 2024 pentru cooperare în domeniul asistenţei oficiale 
pentru dezvoltare este de 125.000 euro! HG 176/2024 din 28 februarie 2024Ce asistenţă are nevoie 
România? Pentru care dezvoltare când totul se prăbuşeşte? Noi încă mai avem specialişti foarte buni, 
de ce îi marginalizează statul? Trădătorii din vârful statului mai au un neuron românesc? 


Tema: Parament de WordPress.com. 


